|  |
| --- |
| **NOTĂ INFORMATIVĂ**  la proiectul de lege pentru modificarea unor acte legislative |

|  |
| --- |
| **Denumirea autorului şi, după caz, a participanților la elaborarea proiectului** |
| Proiectul hotărîrii Guvernului cu privire la aprobarea proiectului de lege pentru modificarea unor acte legislative a fost elaborat de către Ministerul Afacerilor Interne |
| **Condițiile ce au impus elaborarea proiectului de act normativ şi finalitățile urmărite** |
| **1. Legea nr. 288/2016 privind funcționarul public cu statut special din cadrul Ministerului Afacerilor Interne**  **1.1** Proiectul prevede expunerea art.13 în redacție nouă în scopul stabilirii unor derogări şi a clarifica cerințele față de calitatea de „*reputație ireproșabilă”* a persoanei care dorește să se angajeze în cadrul unei funcții publice cu statut special.  **1.2** Completarea art. 21 cu lit. c1) cu prevederi care au drept scop stabilirea, prin reglementări interne ale MAI, proceduri prin care se va asigura respectarea cadrului legislativ privind acordarea gradului special înainte de termen și gradul special în termen de comisar-șef/colonel al serviciului intern/colonel. Aceste modificări vizează creșterea prestigiului și importanței gradului special superior menționat, deoarece această categorie include ofițerii care asigură managementul activităților în subdiviziunile MAI. Nivelul de evaluare anuală a performanțelor profesionale, urmat de stabilirea calificativului „foarte bine” urmează să fie definit clar astfel încât să se respecte principiile profesionalismului și meritocrației la acordarea gradului special menționat înainte de termen și gradul special în termen.  **1.3** Completarea articolului 26 cu patru alineate noi (21), (22), (31) şi (41).  Completările cu alin. (21), (22), în scopul stabilirii unui mecanism clar și concis, în privința statutului studenților din instituțiile de învățământ ale Ministerului Afacerilor Interne. Instituționalizarea acestei proceduri practic a fost inițiată prin aprobarea recentă a Hotărârii Guvernului nr. 429/2020. În anexa nr.1 a hotărârii respective, Regulamentul cu privire la organizarea și realizarea învățământului și cercetării în cadrul Academiei „Ștefan cel Mare” a Ministerului Afacerilor Interne, pct. 45 prevede: *„Studenții cu statut special sunt cei care urmează studiile superioare de licență, forma de învățământ cu frecvență, pe locuri cu finanțare de la bugetul de stat. Concomitent cu înmatricularea la studii ei sunt încadrați în serviciul public cu statut special, dețin calitatea de funcționar public cu statut special din cadrul MAI și se află la regim special, fiind asigurați cu dreptul de hrană și, la necesitate, cazați.”* Actualitatea și necesitatea implementării acestei modificări reiese şi din faptul că studenții respectivi, pe perioada studiilor sunt implicați periodic și inopinat la diferite măsuri ce țin de competențele și atribuțiile operaționale ale Ministerului Afacerilor Interne, inclusiv prin intermediul Inspectoratului General al Poliției și a altor structuri departamentale, care sunt concomitent și principalii beneficiari ai produsului de instruire din cadrul instituțiilor de învățământ subordonate. Studiile acestor studenți se desfășoară într-un regim special, deosebit de celelalte instituții de învățământ din țară. Concomitent cu ordinul de înmatriculare la studii, de fiecare dată se emite ordinul de încadrare în serviciul public cu statut special, cu atribuirea gradelor speciale și a numerelor personale corespunzătoare – elemente cheie indispensabile ale funcționarului public cu statut special din cadrul Ministerului Afacerilor Interne. Urmare a completării art. 26 cu alineatele menționate, la art. 70 alin. (4) se exclude.  Completarea cu alin. (31) şi (41), reglementează procedura de restituire de către funcționarul public cu statut special a cheltuielilor suportate pentru instruire, proporțional cu perioada rămasă până la expirarea termenului indicat în angajament, în cazul încetării raportului de serviciu din motivele specificate la art. 38 alin.(1) lit. a), g)–r) şi t)–w). De asemenea, stabilirea unei derogări în care funcționarul public cu statut special nu va restitui cheltuielile pentru studii în cazul transferului la o autoritate administrativă sau instituție din subordinea Ministerului Afacerilor Interne. Potrivit art. 38 alin. (1) lit. i) al Legii nr. 288/2016 privind funcționarul public cu statut special din cadrul MAI, odată cu încetarea raportului de muncă a funcționarului public cu statut special, prin transfer într-o altă autoritate publică, angajatul este obligat să restituie cheltuielile pentru studii proporțional cu perioada rămasă până la 5 ani. Prin urmare, transferul funcționarului public cu statut special dintr-o entitate a Ministrului Afacerilor Interne în alta, constituie o aplicare a prevederilor art. 38 alin. (1) lit. i), și anume – *încetarea a raporturilor de muncă prin transfer într-o altă autoritate publică*, situația în speță producând impedimente la aplicarea uniformă a revendicărilor ante-enunțate.  În acest sens, în scopul soluționării problemei abordate, se propune o derogare de la norma juridică a art. 26 alin. (4) al Legii menționate și propune ca funcționarii publici cu statut special, în situația încetării raporturilor de muncă prin transfer într-o altă autoritate publică a Ministerului Afacerilor Interne să fie exonerați de restituirea cheltuielilor pentru studii proporțional cu perioada rămasă până la 5 ani.  La etapa actuală legislația Republicii Moldova stabilește rigori și mecanisme diverse, menite să reglementeze procedura de recuperare a cheltuielilor suportate din bugetul de stat pentru dezvoltarea profesională a funcționarilor publici cu statut special, fapt ce creează confuzii și condiții discriminatorii în raport cu ultimii, în cazul în care aceștia își încetează raporturile de serviciu cu Ministerul Afacerilor Interne și autoritățile administrative subordonate în cadrul cărora au activat. De asemenea, se atrage atenția asupra faptului că, prin modificările propuse, se va elimina marja discriminatorie în partea ce ține de procedura de restituire a cheltuielilor suportate pentru dezvoltarea profesională a funcționarului public cu statut special or, în cazul funcționarilor publici cu statut special care au absolvit o instituție de învățământ a Ministerului Afacerilor Interne este prevăzut expres mecanismul de calcul a cheltuielilor nominalizate, acesta fiind calculat proporțional perioadei rămase până la data stipulată în angajamentul semnat în conformitate cu prevederile art. 26 alin. (4) din Legea nr. 288/2016 privind funcționarul public cu statut special din cadrul Ministerului Afacerilor Interne. În coraport cu funcționarii publici cu statut special, angajați în cadrul Ministerului Afacerilor Interne din sursă externă care au absolvit alte instituții de învățământ decât cele nominalizate supra, acest mecanism lipsește. De asemenea, modificarea propusă constă în mare parte în evidențierea unui mecanism exact, opozabil tuturor funcționarilor publici cu statut special (angajați din sursă externă și internă în cadrul Ministerului Afacerilor Interne), ce conține pași exhaustivi, în virtutea cărora Ministerul Afacerilor Interne, precum și autoritățile administrative şi instituțiile din subordine vor iniția și realiza procedura de recuperare a cheltuielilor suportate din bugetul de stat pentru dezvoltare profesională a funcționarilor publici cu statut special.  **1.4** Completarea articolelor ce se referă la evaluarea performanțelor profesionale şi încetarea raporturilor de serviciu respectiv articolele 30 şi 38, care vine să ofere unele reglementări cu referire la legătura cauzală dintre acestea prin completarea cu textul „în urma acordării calificativului „nesatisfăcător” de două ori consecutiv în condițiile prezentei legi la articolul 30 alineatul (2) lit. f) şi la articolul 38 alineatul (1) litera g) după textul „nesatisfăcător” se completează cu textul „de două ori consecutiv”. De asemenea, completarea art. 30 cu alin. (4) în scopul reglementării situației de acordare a calificativului „nesatisfăcător” pentru prima dată, şi transferarea funcționarul public cu statut special, cu acordul acestuia, în alte funcții de nivel profesional inferior potrivit categoriei corpului în care este încadrat, pentru oferirea oportunității de reabilitare şi a șansei de a se reafirma conform atribuțiilor şi fișei postului. Totodată, completarea art. 38 alin. (1) lit. g1) prin care, în situația de refuz în scris al funcționarului public cu statut special de a fi transferat în alte funcții de nivel profesional inferior ca urmare a evaluării performanțelor sale profesionale cu calificativul „nesatisfăcător” pentru prima dată, raportul de serviciu urmează a fi încetat.  **1.5** Completarea la articolul 47 alineatul (1) în final cu textul „,în baza legitimației de serviciu” prin oferirea unor drepturi de a călători gratuit în transportul public în baza legitimației de serviciu, care confirmă statutul funcționarului public cu statut special.  **1.6** Modificarea art. 49 alin .(2) textul „organele apărării naționale, securității statului şi ordinii publice” se substituie cu textul „organele apărării naționale (inclusiv serviciul militar în termen), securității statului și ordinii publice, sistemul administrației penitenciare, serviciul special prin contract în cadrul Centrului Național Anticorupție, precum și perioada studiilor în instituțiile de învățământ de profil.” Urmare a operării modificărilor privind determinarea perioadelor ce se includ în vechimea calendaristică pentru stabilirea și plata indemnizației unice în cazul încetării raportului de serviciu, vor fi excluse neclarități și interpretări eronate.  Astfel, în cazul absolvenților instituțiilor de învățământ de profil din țară și peste hotare (Academia „Ștefan cel Mare” a MAI, Academia Militară „Alexandru cel Bun”, Centrul de Excelență în Securitatea Frontierei, alte instituții de învățământ specializate) nu este precizat statutul acestora pe durata studiilor, în calitate de deținătorii funcțiilor publice speciale/militare, fapt menționat în cadrul controalelor efectuate de către Curtea de Conturi și Inspecția Financiară.  La fel, apar interpretări în cazul funcționarilor publici cu statut special, care au activat anterior în instituții publice cu statut special (altele decât organele apărării naționale, securității statului şi ordinii publice), deținând gradele speciale și având aceleași condiții de determinare a vechimii ce dă dreptul la pensie, în conformitate cu prevederile Legii asigurării cu pensii a militarilor şi a persoanelor din corpul de comandă şi din trupele organelor afacerilor interne, nr.1544/1993 (ex.: Administrația Națională a Penitenciarelor, Centrul Național Anticorupție ş.a.). Cu atât mai mult, gradele speciale deținute de către angajați pe perioada activității în instituțiile menționate sunt echivalate cu gradele speciale ale funcționarilor publici cu statut special din cadrul Ministerului Afacerilor Interne, în conformitate cu prevederile Legii nr. 288/2016, inclusiv calcularea cumulativă al termenului de deținere al acestora.  **1.7** De asemenea proiectul prevedecompletarea art. 64 cu alineatul (7) privind obligarea funcționarului public cu statut special de a restitui valoare restantă a uniformei în cazul încetării raportului de serviciu din motivele specificate la art. 38 alin. (1) lit. a), g)-r) şi t)-w), ceea ce prejudiciază bugetul statului.  **1.8** Completarea alineatelor (4) şi (8) din art. 67 şi instituirea unor indemnizații în caz de mutilare, de încetare a raportului de serviciu pe motivul indicat la art. 38 alin. (1) lit. e) ca urmare a unei mutilări, în caz de apariție a dizabilității, deces al funcționarului public cu statut special, survenit în legătură cu exercitarea nemijlocită a obligațiilor sale de serviciu inclusiv ca urmare a unor boli (contagioase, infecțioase, transmisibile) survenite în urma exercitării obligațiilor de serviciu, familia funcționarului public cu statut special sau persoanele întreținute de către acesta beneficiază de anumite îndemnizații lunare. În cazul completării alin. (4), în conformitate cu Hotărârea Guvernului nr. 357/2018 cu privire la determinarea dizabilității, procentul de pierdere a capacității de muncă sau, după caz, apariția și stabilirea gradului de dizabilitate, se apreciază pierderea stabilă a capacității de muncă în baza deciziei Consiliului Național pentru Determinarea Dizabilității şi Capacității de Muncă. În cazul alin. (8) se va stabili probabilitatea infectării survenite în urma exercitării obligațiilor de serviciu, în rezultatul efectuării anchetei de serviciu conform prevederilor Regulamentului cu privire la asigurarea de stat obligatorie a funcționarului public cu statut special din cadrul MAI, aprobat prin ordinului MAI nr. 386/2017.  Instituirea indemnizației menționate supra are drept scop sporirea protecției sociale și garantarea unui trai decent urmașilor funcționarului public cu statut special. În context, se menționează că activitatea funcționarului public cu statut special implică asumarea mai multor responsabilități și riscuri deosebite. Funcționarii publici cu statut special desfășoară activități și misiuni periculoase, punându-și viața în pericol. Este important de menționat că activitatea acestora presupune interacționarea nemijlocită cu persoanele atribuite la grupul de risc sporit, care sunt incluse în evidențele profilactice ale instituțiilor medico-sanitare. De asemenea, este de menționat că nu doar funcționarii publici cu statut special sunt afectați de activitatea lor profesională de zi cu zi, ci inclusiv familiile lor, chiar dacă adesea elementul declanșator al faptului că activitatea profesională îi afectează şi pe ceilalți nu pare să fie în legătură cu acestea.  **2.** **Legea nr. 283/2011 cu privire la Poliția de Frontieră**  Articolul 5 se completează cu lit. d), completarea alineatelor (3), (4) şi (7). Aceste modificări urmăresc să asigure compatibilitatea, coerența și evitarea interpretărilor ambigue între subdiviziunile din subordinea MAI dar și asigurarea funcționalității acestora în vederea îndeplinirii și realizării corespunzătoare a misiunilor şi atribuțiilor acestora atât la nivel central, cât și la nivel local, la îndeplinirea sarcinilor specifice, care necesită coordonare exhaustivă și urmează a fi realizate de structuri specializate, cu competență teritorială generală.  Prin propunerile vizate, se urmărește realizarea următoarelor obiective, dar care nu se vor limita la:  - excluderea din structura centrală de administrare și control al proceselor operaționale, care în esență trebuie gestionate/realizate de subdiviziuni specializate, cum ar fi activitățile de combaterea a criminalității transfrontaliere exercitate la moment prin intermediul – echipelor mobile, echipelor canine, expertizei judiciare, investigații speciale, urmăririi penale. Suplimentar, vor fi transferate în subdiviziuni specializate sarcinile de mentenanță și suport logistic prezente în structura centrală (amenajare genistică a frontierei de stat; deservire, mentenanță și reparația sistemelor tehnice de supraveghere și control al frontierei; deservire, mentenanță și reparația sistemelor de telecomunicații; deservire, mentenanță și reparația sistemelor informaționale; deservire, mentenanță și reparația mijloacelor de transport; întreținere tehnică și reparația imobilelor etc.).  - separarea, la nivelul subdiviziunilor regionale a proceselor de control al frontierei de stat de sarcinile specifice și de asigurare tehnico - materială, care necesită o gestionare unitară și o implementare concordantă (exactă).  Subsecvent, luând în calcul specificul de activitate al Poliției de Frontieră, și existența competențelor similare, propunerea vine să asigure interoperabilitatea și compatibilitatea pe orizontală a subdiviziunilor specializate la nivelul MAI.  În aceeași ordine de idei, luând în calcul că toate ajustările ce vor fi operate ulterioare intrării în vigoare a modificărilor la Legea nr.283/2011, putem menționa că impactul financiar pentru o funcție transferată din structura centrală de administrare în structura subdiviziunilor specializate, va fi înregistrată o economie financiară care va varia între 5 - 7%. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are drept scop armonizarea legislației naționale cu legislația Uniunii Europene |
| **Principalele prevederi ale proiectului şi evidențierea elementelor noi** |
| **Legea nr. 288/2016 privind funcționarul public cu statut special din cadrul Ministerului Afacerilor Interne**  Proiectul prevede expunerea art.13 în redacție nouă în scopul stabilirii unor derogări şi a clarifica cerințele față de calitatea de reputație ireproșabilă a persoanei care dorește să se angajeze în cadrul unei funcții publice cu statut special.  Completarea articolului 21 cu prevederi care au drept scop stabilirea, prin reglementări interne ale MAI, proceduri prin care se va asigura respectarea cadrului legislativ privind acordarea gradelor speciale înainte de termen și gradul special în termen de comisar-șef/colonel al serviciului intern/colonel.  Completarea articolului 26 cu patru alineate noi (21), (22), care au scopul stabilirii unui mecanism clar și concis, în privința statutului studenților din instituțiile de învățământ ale Ministerului Afacerilor Interne. Completarea cu (31) şi (41) care reglementează procedura de restituire a cheltuielilor pentru instruire proporțional cu perioada rămasă până la expirarea termenului indicat în angajament, în cazul încetării raportului de serviciu din motivele specificate la art. 38 alin. (1) lit. a), g)–r) şi t)–w), în modul prevăzut de Ministerul Afacerilor Interne”. De asemenea, stabilirea unei derogări în care funcționarul public cu statut special nu va restitui cheltuielile pentru studii în cazul transferului la o autoritate administrativă sau instituție din subordinea Ministerului Afacerilor Interne. Urmare a completării art. 26 cu alineatele menționate, la art. 70 alin. (4) se exclude.  Completarea articolelor ce se referă la evaluarea performanțelor profesionale şi încetarea raporturilor de serviciu respectiv articolele 30 şi 38, care vine să ofere unele reglementări cu referire la legătura cauzală dintre acestea prin completarea cu textul „în urma acordării calificativului „nesatisfăcător” de două ori consecutiv în condițiile prezentei legi la articolul 30  alineatul (2) lit. f) şi la articolul 38 alineatul (1) litera g) după textul „nesatisfăcător” se completează cu textul „de două ori consecutiv”.  Completarea în final la articolul 47 alineatul (1) cu textul „,în baza legitimației de serviciu”, prin oferirea funcționarilor publici cu statut special dreptul de a călători gratuit în transportul public în baza legitimației de serviciu, care confirmă statutul funcționarului public cu statut special şi care este o garanție de stat.  Modificarea art. 49 alin. (2) prin includerea pe lângă organele apărării naționale, securității statului şi ordinii publice a serviciul militar în termen, sistemul administrației penitenciare, serviciul special prin contract în cadrul Centrului Național Anticorupție, precum și perioada studiilor în instituțiile de învățământ de profil.  Completarea articolul 64 un alineat nou (7) privind obligarea funcționarului public cu statut special de a restitui valoare restantă a uniformei în cazul încetării raportului de serviciu din motivele din motivele specificate la art. 38 alin. (1) lit. a), g)-r) şi t)-w).  Completarea alineatelor (4) şi (8) din art. 67 şi instituirea unor indemnizații în caz de mutilare, de încetare a raportului de serviciu pe motivul indicat la art. 38 alin. (1) lit. e) ca urmare a unei mutilări, în caz de apariție a dizabilității, deces al funcționarului public cu statut special, survenit în legătură cu exercitarea nemijlocită a obligațiilor sale de serviciu inclusiv ca urmare a unor boli (contagioase, infecțioase, transmisibile) survenite în urma exercitării obligațiilor de serviciu, familia celui decedat sau persoanele întreținute de către acesta beneficiază de anumite îndemnizații lunare.  **Legea nr. 283/2011 cu privire la Poliția de Frontieră**  Articolul 5 se completează cu lit. d), completarea alineatelor (3), (4) şi (7), care prevede modificarea structurii ierarhice a Poliției de Frontieră, prin instituirea subdiviziunilor specializate. De asemenea se urmărește evitarea interpretărilor ambigue între subdiviziunile din subordinea MAI dar și să asigure funcționalitatea acestora prin prisma îndeplinirii și realizării corespunzătoare a misiunii şi atribuțiilor acestora atât la nivel central, cât și la nivel local, la îndeplinirea sarcinilor specifice, care necesită o coordonare exhaustivă și urmează a fi realizate de structuri specializate, cu competență teritorială generală. Astfel, sarcinile specifice și de asigurare tehnico - materială, care necesită o gestionare unitară și o implementare concordantă (exactă) urmează a fi degrevate unor subdiviziuni specializate, create prin ordinul ministrului afacerilor interne, la propunerea șefului Inspectoratului General. |
| **Fundamentarea economico-financiară** |
| Implementarea acestui proiect nu necesită alocarea unor resurse financiare suplimentare de la bugetul de stat. |
| **Avizarea şi consultarea publică a proiectului** |
| Proiectul urmează a fi avizat de către, Ministerul Sănătății, Muncii şi Protecției Sociale, Ministerul Finanțelor, Ministerul Educației, Culturii şi Cercetării, Ministerul Justiției. Concomitent, în scopul respectării prevederilor Legii nr. 239/2008 privind transparența în procesul decizional şi Regulamentului cu privire la procedurile de consultare publică cu societatea civilă în procesul decizional, aprobat prin Hotărârea Guvernului nr. 967/2016, proiectul urmează a fi plasat pe pagina web oficială a Ministerului Afacerilor Interne (https://www.mai.gov.md), la compartimentul „Transparența”, rubrica „Consultări publice”, precum şi pe platforma guvernamentală https://particip.gov.md (în directoriul „Modul de participare – Proiecte – Ministere – Ministerul Afacerilor Interne”). |
| **Constatările expertizei anticorupție** |
| În temeiul art. 34 şi 35 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție. |
| **Constatările expertizei juridice** |
| În temeiul art. 34 şi 37 din Legea nr. 100/2017 cu privire la actele normative, proiectul urmează a fi supus expertizei juridice, care va fi efectuată de către Ministerul Justiției. |
| **Constatările altor expertize** |
| În conformitate prevederile pct.11 subpct. 21 lit. a) şi lit. b) din Metodologia de analiză a impactului în procesul de fundamentare a proiectelor de acte normative, aprobată prin Hotărârea Guvernului nr.23/2019, a fost elaborată Analiza impactului asupra propunerilor de modificare din Art. II din proiect (articolul 5 din Legea nr. 283/2011 cu privire la Poliția de Frontieră), care a fost consultat cu Cancelaria de Stat (Aviz nr. 29-04-9904 din 30.10.2020) şi Ministerul Finanțelor (Aviz nr. 07/4-04/465 din 11.11.2020). |

**Secretar general al ministerului Ianuş ERHAN**